السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله وبعد فما زال حديثنا حول
مراسم الاستقبال العظيم وما زلنا مع استقبال الوفد الكريم اسأل الله سبحانه وتعالى ان يجعلنا واياكم من اهل هذه العطايا ومن اهل هذا النعيم قلنا ان يوم القيامة والناس على الابواب
بعدما استمتعوا بما تكلمنا فيه اذ بصوت هيبة واجلال صوت لا اجمل منه ولا اطيب منه هذا الصوت وصوت الرب جل وعلا يقول النبي صلى الله عليه وسلم ان الله تبارك وتعالى
يقول يا اهل الجنة يا اهل الجنة وقلنا ان ان النداء ده سبحان الله نسأل الله ان يسكن جوارحنا وارواحنا وقلوبنا بسماع هذا النداء يا اهل الجنة اللفظ ده لو انت سمعته
اللفظ ده لو سمعته في يوم من الايام ومستشعر خلاص كل حاجة انتهت كل حاجة خلصت كل حاجة كنت قلقان منها ما عدش فيه حاجة تستحق القلق لان بيتقال لك النهاردة يا اهل الجنة
ازا كان اللي هيتصبغ ويتغمس فيها غمسة سبحان الله ينسى اي شدة واي بؤس يا اهل الجنة فيقولون لبيك ربنا وسعديك فيقول هل رضيتم ياه هو مين اللي ممكن يسألك السؤال ده؟ ده انت في الدنيا ممكن ما تسمعوش
ما فيش حد كل شوية يقول لك راضي وبعدين لو قلت له انا مش راضي هيعمل ايه يعني يعني انت لو قلت لزوجك انا مش راضية لو هو قال لك انا مش راضي. هتعملي ايه
حاولتي تاخديه بكل اللي بتستطيعي به مش عارفة هتعملي له ايه لو والدتك بتقول لك انا مش راضية وحاولتي تقوليها طب ايه اللي يرضيكي يا امي؟ احيانا احيانا الطرف التاني ما بيبقاش عارف
للي يرضي يوم القيامة بقى الرب سبحانه وتعالى الذي خلق الرضا يسألك هل رضيتم الذي يكتب لهذا القلب ان يرضى او هذه المشاعر يسألك هل رضيتم فيقولون وما لنا لا نرضى
ياه هو بعد اللي احنا شوفناه ده بعد السعادة دي هو فيه سعادة هو بعد اللزة دي فيه لزة هي بعد اللحزات دي هو في نعيم اعلى من كده يعني احنا مش هنعرف نقول حاجة بعد كده
سبحان الله وما لنا لا نرضى. وقد اعطيتنا ما لم تعطي احدا من خلقك هنا التميز ده الطموح اللي ينبغي انك تنافس فيه ده الطموح اللي ما ينفعش لو فاتك كل طموح
ان ده يفوتك ان يميزك ان يديكي ما لم يعطي غيرك مثلي هو ده الحقيقة. هو ده الفلاح سبحان الله في ناس كتير مشغولة بشهادة النجاح الدنيوية شهادة في الادارة شهادة في الطب شهادة في الهندسة شهادة في اي حاجة وبعدين
ويضيع ويضيع الفلاح ده بحجة الورقة دي فنسأل الله ان يجعلنا واياكم من اهل الفلاح في الاخرة وما لنا لا نرضى. وقد اعطيتنا مالا تعطي احدا من خلقك ويقول انا اعطيكم افضل من ذلك. امسك قلبك. افضل من ذلك
هو لسه فيه افضل من كده موت ومات الجنة خلاص ما حدش بيموت انتهى الموت فايه اللي ممكن يبهج قلوب المتقين؟ ايه اللي ممكن يكون غاية مطلب الموحدين بعد كده
سبحان الله اكيد في حاجات تانية في حد بيقول رؤية الله لا شك ان رؤية الله كده لكن في حاجة برضو فيقول انا اعطيكم افضل من ذلك الى ان افضل من ذلك. قالوا يا رب
واي شيء افضل من ذلك يا جماعة هو في ناس كتير دلوقتي هتعرف الاجابة وفي ناس كانت عرفاها من قد ما انا اقولها طيب ليه يوم القيامة هيقوله تاني كده؟ بيقولوا هو ايه الافضل من كده
يا جماعة النعيم سينسيك مش احيانا في واحد يفرح قوي يقول لك الواد ده اتجن النعيم هينسيك اصلا هتنسى انت فاكر انك هتيجي كده وتبدأ تقول اه لا لا انا عارف لا انا عامل الحديس بتاع صحيح البخاري بتاع رواية ابو سعيد الخضري
لا لا هتنسى البخاري وهتنسى الحديس سبحان الله قالوا واي شيء افضل من ذلك؟ فيقول الله احل عليكم رضواني. يا سلام على الجمال اي انزل عليكم دوام رضواني لان يا جماعة لا يلزم من كسرة العطاء دوام الرضا
لا يلزم من كثرة العطاء دوام الرضا انت عما يتقال لهم الجملة دي يا من عند يا على الجمال فلا اسخط عليكم بعده ابدا شوف اما في واحد يبقى عايش
عايش ومدرك وواخد الامان ده عشان كده نعيم في حتة تانية خالص عشان كده العلماء قالوا ان مقام الرضا فوق جميع المقامات الصبر جميل لكن الرضا اجمل الرضا ده قمة
من قمة العبادات والمقامات انك توصلها تشوفوا فالله سبحانه وتعالى في سورة التوبة يقول الله وركزوا كده اسمعوا بقلوبكم وعد الله اللي منكم بقى عرف وسمع ووعدك حق عرف يعني ايه اصل للدعاء ده مع الاية دي
وعد الله المؤمنين والمؤمنات جنات تجري من تحتها الانهار. ده وعد ربنا له واجب وجمال الاية هنا بالزات ان زكر المؤمنين والمؤمنات الموضوع مش رجال ونساء لا الموضوع الطاعة. انت هتبقى طائع بس خلاص بغض النظر انت ذكر ام انثى
جنات تجري من تحتها الانهار خالدين فيها. وايه كمان؟ ومساكن طيبة في جنات عدن يعني مساكن طيبة في جنات مقيم انت فيها مش هتسيبها خلاص كده؟ اه تجويديا يفضل انك تقف هنا
ليه؟ عشان اللي جاي منزلة حاجة في سكة تانية خالص فانت قاعد عمال تفرح وقلبك قاعد عمال يسقف ورا الامام وانت بتقرأ وبتسمع الاية دي وانت بقى عايش في المساكن الطيبة ومعك المخيمات ومعك الحور اللي عين ولسه جاي من ايه شاليه نهر الكوسر والدنيا روقان
ومساكن طيبة في جنات عدن. اه ورضوان من الله اكبر رضوان بقى من ربنا ده اكبر خالص عشان كده شف وعد الله الله فاعل وعد الله المؤمنين والمؤمنات. وعدهم ايه؟ جنات. وايه كمان؟ ومساكن. لكن هنا ورضوان من الله دي جملة جديدة خالص
تاخد مقام تاني دي لوحدها حاجة تانية ورضوان من الله اكبر ذلك هو الفوز العظيم فنسأل الله سبحانه وتعالى ان يرزقنا من فضله فالواحد عم يعيش الرضا ده وانك تاخد الرضا ده عرفته باللي بقى ربنا سبحانه وتعالى اللي رضي الله عنهم ورضوا عنه
لان هو ده تجمعية بصوا يا جماعة الرضا هو ده اللي بيديك كل لوازم السعادة بصوا مش هتلاقي حد من الصحابة كان مشغول بمفهوم السعادة معدول يا رب اسعدني يا رب اسعدني يا رب انا عائز السعادة لا يقول لك انا عائز الرضا
دايما الصالحين مشغولين وان يعطيهم الله الرضا لانك لو خدت الرضا ما انت خدت ايه؟ انت خدت حاجة ابعد بكتير واعمق بكتير من السعادة لان السعادة الحقيقية ما فيش سعادة يا جماعة تاخدها في الدنيا
تاخد انشراح صدر جميل تاخد سكينة جميل تاخد طمأنينة رائع تاخد هدوء بال وصلاح بال جميل. كل دي من لوازم الرضا طب السعادة التامة؟ واما الذين سعدوا ففي الجنة لان الدنيا الدنيا لو بصوا يا جماعة الدنيا ربنا خلقها
عارفين مية البحر مية البحر هي مية مالحة ولا عزبة المية مية البحر دي مية مالحة ولا عزبة هي ربنا خلقها مالحة. فكل شوية كل اما تبقى عطشان وتروح ماسك بايدك وعاوز تشرب
وتجيب كوباية وتشرب يا رب انا انا عاوز الماية دي تبقى حلوة يا حبيبي هو ربنا خلقها كده خلقها اصلها مالح طيب والمية العزبة؟ مش هنا كزلك الدنيا ربنا مخلقش الدنيا عشان تكون هي مصدر السعادة لأ
الدنيا الاصل فيها فيه شقاء خلاص او خليني اكون اكثر دقة الدنيا الاصل فيها دار مشقة بالنسبة للمؤمن مشقة لا شقاء تفرق كتير ولعل ان شاء الله ربنا يسددنا. نتكلم في المفهوم ده شوية
مشقة لا شقاء ليه؟ لان القرآن ما نزلش لتشقى ولكن لتسعد فالاصل للمؤمن في الدنيا بيقابل مشقة اه مشقة عشان ينجح مشقة عشان ينزل يصلي مشقة عشان كزا لا شقاء لكن غير المؤمن
مشقة اشترك فيها بينه وبين المؤمن لان هو برضو بيسعى على اكل عيشه وبيتعب عشان يبقى لاعب مشهور اه عشان يبقى فنان مشهور بيتعب فبيتعب مشقة لكن مع المشقة للبعداء ياخدوا الشقاء
واخدين بالكم؟ فالسعادة الحقيقية بمفهوم اهل الدنيا مش موجودة كاملة الا هناك لكن هنا دايما تبقى مشغول بالرضا لانك لو اخزت الرضا هنيئا لك. فنسأل الله سبحانه وتعالى ان يرزقنا واياكم الرضا
فيقول احل عليكم رضواني فلا اسخط عليكم بعده ابدا طبعا بقى موضوع رؤية الله وده هنقوله ايه بعد شوية يعني بعد شوية من السلسلة اقصد فسبحان الله يبدأ يدخل الناس
وهم في اسناء الكلام ده وعايشين العيشة دي والجنة بتقرب منهم وازفت الجنة للمتقين غير بعيد هذا هذا ما توعدون بكل اواب حفيظ من خشي الرحمن بالغيب وجاء بقلب. المهم ييجي ومعه قلبه
ما يسيبش قلبه في الدنيا وجاء بقلب اوعى الموت ييجي لك وقلبك ما كانش رايح لله وجاء بقلب منيب ادخلوها بسلام ذلك يوم الخلود يوم الخلود لهم ما يشاؤون فيها
ولدينا مزيد المزيد ده هيبقى لنا وقفة معه ووقت اخر ان شاء الله فالله سبحانه وتعالى يكرم هؤلاء بالرضا فينسوا معه كل تعب وكل عناء مر بهم في الدنيا شوفوا يا جماعة
شوف اما بيكون تفاجئ ان يوم القيامة والله العزيم يعني ربنا يسترنا والله. في حياء هيبقى شديد اوي انك تفاجئ يوم القيامة بقى وانت واقف في الجنة كده وداخل الجنة ياه والله ده انا كنت
اضيع ده انا جه علي وقت كنت بغير من حجاب زميلتي يعني انا كبنت يعني تقول كده والتاني قاعد مشغول جدا ليه هو بقى اشهر مني وكنت دايما مش عارف ايه هو عمل طب انا هعمل. وليه بيبص لي كده؟ وليه مش عارف ايه؟ ياه ده انا كنت اعني
فضيع احيانا كده تحس انك هو انت ليه كده هو انت ليه الهيافات والتفاهات واخدة مساحة من قلبك عالية قوي ده يا عم ارتحل ارتحل بقى ارحل وارتحل. عشان تحلق
يوسف يا جماعة لبس في السجن بضع سنين وقال لصاحبه اللي ادى له الرؤية واحسن له لدرجة قال له انا شايفك محسن قوي قال له بس ابقى ازكرني يعني ايه اللي حصل ده
نسى الرجل وفين بعد سنين شافوا رؤية يقول لك اه ده صحيح ده كان في واحد كده ايه له في الرؤية بس ايه تقيل اوي فجه وقاعد بقى باعلى صوته يجري في طرقات السجن يوسف ايها الصديق
افتنا في سبع بقرات يا اخي طب يعني اظبط الدنيا كده ابدأ بمقدمة كده حبيب قلبي وفينك والله لك وحشة. ومعلش وانا اصلا يعني سبحان الله انت عارف اللي بيقعد مع الجماعة دول كل شوية يسقيهم الخمر بيتعبوه. والواحد في الفترة اللي فاتت دي كت دايخ ودماغي ما كتش معي
بس انت في قلبي وانت في الحتة الشمال وعمري ما انساك ولا اي حاجة عارفين ليه كانه كان يعلم ان المدة التي قضاها مع يوسف كان يعلم ان هذا شهم كبير واسع الصدر
هذا مسل هذا لا يقف مع هذه الامور وان كانت كبيرة عند غيره كبير تقيل ويوسف نفس الكلام حتى ما لمحلوش ليه لان يوسف تقيل احيانا يا جماعة اللي بيكون قلبه واسع ومشغول
خلاص معه قلبه مريحه ومعه عقله بيمتعه خلاص فهو بيرى ان الراجل ده وهو داخل عليه وان هو لما نسي هو يعلم ان قبل خلق السماوات والارض بخمسميت سنة كان مقدر ان هو ينزل
بس خلاص الكلام الكتير وبعدين انا لو عاتبته ايه اللي هيتبني عليها الماضي ذهب لا لاذهب معه خلاص الماضي انتهى فما تكلمش الا ازا كان هينبني عليها شيء وسبحان الله
انت نفس الكلام اما بتكون مليان من جوة ما بتدورش على الحاجات اللي ايه البسيطة اللي بتقع انا راجل اه انا راجل راتبي كاسر الخمسين الف جنيه في الشهر هو راجل عندي بدل السكن اربعة
وبدل عربية اربعة وخمسة وستة. في يوم من الايام بقيت واحد قاعد وانا بقى داخل بفتح باب العمارة لقيت ولد جري وبيمد ايده بياخد الخمسة جنيه اللي وقعت من ايدي وانا بفتح الباب
فببص له كده قال لي والله بتاعتي يا عمو وانا عارف ان هو بيكزب فابتسمت وسكت فقلت له اهم حاجة ما تحلفش ما فيش مشكلة بس خدها بس ما فيش لا داعي للحلفان يعني
ايه اللي يخليني بالسلاسة دي اعمل كده ايه اللي يخلي انسان بالسلاسة دي يعمل كده ان هو مليان صح ان انا مليان وشبعان طب لو انا اتخانقت معه دي بتاعة الميلاد بتاعتي بتاعتي انا والولد يجري وانا اجري وراه والناس شايفين الله! هو بيجري ليه ده
واو اللي امسك امسك امسك يا حرامي والناس تجري وبتاع وفين بعد نص ساعة مسكناه ايه يا حاج خد منك ايه؟ خد مني خمسة جنيه الزابط يروح باصص لي كده يقول لي سلامتك
وفي ناس سبحان الله تقعد كده تقول ياه خد منك خمسة جنيه ياه الواد ده شقي قوي. الواد ده وحش قوي. خمسة جنيه وخدها ماسكة بعضها صح ولا كانت فسبحان الله
احيانا بقى خلاص انت تضطر تعامله ان هو هنا هو صمم انه يحط نفسه هنا يقوم واحنا داخلين بقى على الجنة هننسى الكلام ده بقى سبحان الله! هتنسى وتحس ياه! ده انا كنت غرقان غارقة. اللهم لك الحمد ان انا ما كملتش كده
الحمد لله ان ما كملتش كده فتنسى معها كل تعب وعناء مر بك في الدنيا الفقير ينسى الجوع اللي جاعه في الدنيا واللي الناس اهل الطرف ينسوا النعيم. طرف ايه
الطرف اللي احنا شفناه واحنا شفنا طرف ده احنا اتطرفنا في الدنيا والمريض اللي اشتد عليه مرضه المزمن ينساه اللي ظل يصارع صابرا على قضاء الله ويعاني الالام بصمت حتى مات بسببه. نسي. نسي اصلا ان هو مات بسبب المرض
والاسير اللي مات في اسره ينسى هذا الاسر وهزه الالام التي مرت في زات مولاه والابرص ولصاحب العاهة والاجزم كل دول اللي هم اصلا تقريبا ما شافوش طعم اللزة والراحة بينسوا
الاصم اللي لم يتنعم بسماع القرآن اللي كان بيبهج القلوب والارواح وبيخفف وحشة النفوس ما كانش بيسمع الازان اللي بيزكره كل يوم بلقاء الله والمحبوب نسي نسي ان هو كان اصمه
الاعمى اللي ظل يقع في الطريق كتير لم يبصر جمال الضياء ولا المنازر الجميلة ولا الالوان البهيمة نسي ان هو كان اعمى الابكم اللي عمره ما عرف يعني ايه لزة ترتيل القرآن
ولا لذة التسبيح ولا التهليل ولا التكبير ولا التلبية اللي عمره ما قال لبيك اللهم لبيك ينسى القيامة اللي ماتوا على العفاف زكورا واناسا صبروا على لذائذ الحرام حفظ الخروج جاهدوا النفوس عن الوقوع في الفواحش
وما رضوش يعملوا اي حاجة غلط ينسوا ينسوا الالام دي كلها نقول ايه هو احنا حصل لنا حاجة احنا ما حصلناش حاجة لا بس انتم ابتليتم بتولينا احنا هو ده كان بلاء
هو اللي انت لأ طبعا اما يشوفوا اهل النار بيحصل لهم ايه واهل الجنة كل حاجة تتعدل بقى التصورات وفيه عطاءات لاهل البلاء عما ياخدوها اهل العافية بيقولوا كلام نفيس اوي قبل ما اقوله
كل واحد مبتلى امامك سواء في الدنيا او بسبب دينه او بسبب يعني امره الدنيوي واحد قدمه مقطوعة واحد فقد البصر وان كان رزق البصيرة واحد فقد السمع واحد اتأسر زلما
واحد فقد اهله ظلما. البلاءات دي انت بتسأل الله العفو والعافية في الدنيا نسأل الله له بأصحاب البلاء العافية. نسأل الله ان ينجيك ولا يبتليك صح العجيب اللي النبي صلى الله عليه وسلم بيقول لنا على مشهد هيحصل يوم القيامة
عارفين ايه هو انك هتتمنى البلاء وتتمنى ما حدس له يا النبي يخبرنا ان اهل العافية لما يشوفه العطاءات التي سيعطيها الله سبحانه وتعالى لاهله البلاء يوم القيامة هيبدأوا يقولوا ايه يا رب احنا عاوزين
يعني كنا نتمنى نرجع وتقرض اجسادنا بالمقاريض. عارفين الكماشة اللي بتطلع بها المسامير دول احنا عاوزين بقى كماشات كده وواحد بانه يقطع في جلدي يا جماعة هو تقطيع الجلد ده حد يستحمله
يعني ان انت النهاردة فيه حد كده يمسك جلدك كده بكماشة ودنه يشد فيه حد يستحمله طب ليه دول قالوا كده ؟ لما شافوا نعيم فمزاجه انشاء قلبهم راح في النعيم قال لك نعيم ايه اللي ضيعه عشان وجع. يا عم فرتك جسمي بس اديني ده
سبحان الله هذا ليس هذا الاثر او كلام النبي لم يذكره النبي صلى الله عليه وسلم ليدفعك ان تطلب البلاء بل هو علمنا صلى الله عليه وسلم ان نسأل الله العفو والعافية
ولكن هذا تسلية لاهل البلاء الذين وقعوا فيه سبحان الله كل هؤلاء بقى الرجال والنساء دخلوا الجنة طهر الله قلوبهم صفى ارواحهم ازال ما بينهم وبين اخوانهم نزع من نفوسهم
ما علق بها من غل الاحقاد ومش عارف ليه الوقت ما شاء الله مع الجنة بيجري طلقة يعني احنا شكلنا رمضان هيخلص واحنا لسه ايه جنب الخيمة من خيم الجنة يعني
وهم سبحان الله بعد ما يحسوا بهذا الجمال وان القلوب فرحانة وان النفوس اتغسلت من الالام غسل حسي ومعنوي حسي ببهجة النعيم ومعنوي برضا الرحمن سبحانه وتعالى رضا لا شقاء معه. لا خلاص انتهى. سبحان الله
فنسأل الله سبحانه وتعالى ان يرزقنا. دخلوا بقى دخلوا المكان اللي لسه قايل فيه من شوية انغمس فيه بتنسيك كل حاجة الغمسة الحانية الكريمة الغمسة بتاعة ان المكروبين واللي تعبوا في الدنيا الارملة اللي صبرت
وتعب بتاعنا مشقة الحياة سبحان الله! كل هؤلاء يزول كل شقاء علق بهم في دار الدنيا من كذا ولسوف يعطيك ربك فترضاه ولسوف كل عما تقف كده مع ولا سوف
وبعدين تقف مع العطاء وبعدين ربك وبعدين فترضى تلاقي نفسك في حتة تانية خالص سيعطيك ويعطيك ويعطيك ويعطيك ويعطيك ويعطيك يا محمد فسترضى وانا ايضا من امة محمد يوم القيامة سيعطيني ويعطيني ويعطيني ويعطيني ويربيني بالنعم
ويبهجني بها وترضى الله اكبر دي كده الصورة ديت صورة دايما تزكرك اللي كي اجمل يدخل اهل الجنة هيتسابوا لا صور جديدة خالص غاية الحسن والدعاء واجسام غاية في القوة والكمال. كل اللي فيها كده. يعني انتم النهاردة بتلاقي النساء مشغولة ان القوام بتاعها يبقى كويس ومش عارف ضهرها يبقى ايه
وجسمها يبقى ايه وتفاصيل كتيرة النساء عارفاها نفس الكلام الرجالة عاوز دايما مش عارف ضهره يبقى ايه وجسمه ايه وصدره ايه ومش عارف ايه كل دول خلاص بقى ان شأنهن ان شاء
هتبقى كل واحد هيتجهز للنعيم ده يتربى تربية خاصة خلاص دخلوا حصل لهم التهيئة ديت والوفد دخل وبدأوا يخشوا في الجنة حصل لهم الطيب الخلقي والخلقي الخلقي بتطهير القلوب من الاحقاد والضغائن والغل والحسد والكلام ده والايه
علم الخلق صحة الابدان والاجساد والنضارة كل ده. بيخشوا بقى على قلب رجل واحد كما تكلمنا من قبلك هذا الامر وجميع اهل الجنة من ساعة ما يخشوا كله يلبس هنلبس الحلل
من حلي الجنة بقى خلاص جو تاني حل البهية الله اكبر تشوفوا الشهيد عند الله سبحانه وتعالى ستة خصال صح شهيد عند ربنا سبحانه وتعالى لستة نصاب ايه هم بقى؟ يقول النبي صلى الله عليه وسلم
اول واحدة يغفر له مع اول في اول يعني قطرة الدم. الله اكبر مع البداية كده كله ايه؟ يعدي هي ان قال صلى الله عليه وسلم ويوضع على رأسه تاج الوقار
يا سلام يوضع على رأسه تاج الوقار ايه بقى تاج الوقار ده؟ يقول النبي صلى الله عليه وسلم عنه ان الياقوت منها خير من الدنيا وما فيها الله الله الله
ده ده اللي هيتحط على راسه. امال هو هيبقى لابس ايه بقى بس يديك لقطة ان الناس هتكون عايشة ازاي واللبس ازاي وفيه لقط وان شاء الله هنتكلم باسهاد في اللبس ده
بلباس اهل الجنة اما نيجي ندخل كده في لباس اهل الجنة هيلبسوا ايه ويعيشوا ازاي والكلام ده متعة فاذا كان هيلبسوا حلل ويغتالوا فيها كهيئة النوم تحية الملوك وعليهم تيجان
من التيجان اللي زكرت تيجان الوقار لان الوقار ده الياقوتة اللي تكون محطوطة العادية دي خير من الدنيا وما فيها الله اكبر امال الدنيا الباقي هيبقى ماشي ازاي؟ وهدى للشهيد بس
ولا غيره هيشاركوا فيه؟ هنعرف عمالين نتكلم على لباس الجنة من الحاجات الجميلة قوي اللي هيوفقه فيها من اول ما يخشوا ويشعروا بها قوي ان من اعظم ما يخالط قلوب اهل الجنة اذا دخلوها شعور
الامن شعور الامن يا سلام عما تزهر اسار الامن وتلوح معالم الامن في كل شيء في كل تفصيلها شايفين الامن في تسليم الملائكة شايفين الامن في تبشيرهم برضوان الله شايفين الامن
بتوالي الهدايا والتحف وتتابع التكريم. شايفين الامن في السلامة الخالدة؟ شايفين الامن ان بعدوا عن النار واهلها شايفين الامن ان بعده عن المجرمين والزالمين والبعداء والاشقياء شايفين الان في خطاب ربنا وهو بيقول لهم
تقل عليكم رضواني. يا سلام ايه الجمال ده لهم جزاء الضعف بما حمده وهم في الغرفات يا سلام قاعدين فين في اماكنهم ايه في غاية الامن طيب دخلنا هنروح البيوت ازاي
انا دلوقتي دخلت وشعرت بالامان واستمتعت والكلام ده كله وربنا قال لنا انتم لكم كزا ولكم كزا انا هتجنن عاوز اروح البيت عاوز اروح بيتي اروح ازاي ومين اللي هيوصلني؟ هل هيبقى خدم عاديين
ولا ملائكة معينين انا همشي في مسيرة وهل هركب دابة وانا رايح على هحتاج زي حاجة كده زي الجي بي اس عشان لو تهت متلخبط انا هدخل ازاي واوصل ازاي وهعرف حدود ملكي ازاي
ومين اللي هيقول لي ومين اللي هيعرفني كل ده ان شاء الله هقوله لكم في اللقاء القادم باذن الله ازاي هنروح لاماكننا وازاي هنوصل ليها ومين اللي هيوصلنا وهل في كيفية للوصول
وابعاد المملكة بتاعة كل واحد عم يعرفوا الكلام ده ان شاء الله بازن الله في اللقاء القادم. اسأل الله سبحانه وتعالى ان يرزقنا واياكم حسن الاعمال خلق وحسن الختام